**Sandėlio operatoriaus modulinė profesinio mokymo programa, valstybinis kodas T32104110**

**Modulio pavadinimas – „Autokrautuvo eksploatavimas“**

|  |  |  |
| --- | --- | --- |
| Valstybinis kodas | 310410006 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Pagrindinis išsilavinimas  Ne jaunesnis kaip 18 metų  B kategorijos motorinių transporto priemonių vairuotojo pažymėjimas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Valdyti autokrautuvą su specialiais krovinių paėmimo, krovimo įtaisais. | 1.1. Paaiškinti autokrautuvo pagrindinius techninius duomenis, konstrukciją, jo įrenginius bei veikimo principą. | **Tema.** ***Autokrautuvai, jų sandara ir veikimo principai***   * Autokrautuvo paskirtis, techninės charakteristikos * Autokrautuvo sandara, jo įrenginių veikimo principai, mechanizmų įjungimas * Medžiagos, naudojamos autokrautuvų įrenginiuose, jų savybės * Tepalų ir techninių skysčių rūšys, jų užpildymo normos |
| 1.2. Įvertinti rizikos veiksnius autokrautuvo darbo vietoje. | **Tema.** ***Rizikos veiksniai, dirbant su autokrautuvais***   * Elektrotechnika ir autokrautuvų elektros įrenginiai, pavojai * Jėgos, veikiančios autokrautuvą darbo metu, jų matavimo vienetai, pavojai |
| 1.3. Pastatyti autokrautuvą pagal reikalavimus. | **Tema. *Autokrautuvo darbo vieta***   * Autokrautuvo pastatymo reikalavimai * Saugios autokrautuvo padėties darbo vietoje nustatymas |
| 1.4. Patikrinti autokrautuvo veikimą. | **Tema.** ***Autokrautuvo veikimo tikrinimas***   * Autokrautuvo kaspamaininė apžiūra * Autokrautuvų galimi gedimai ir jų priežastys * Darbuotojo veiksmai, atsiradus autokrautuvo darbo sutrikimui * Smulkių autokrautuvo gedimų šalinimas   **Tema. *Autokrautuvo paruošimas darbui***   * Autokrautuvo vizualinė apžiūra prieš darbo pradžią * Autokrautuvo veikimo patikrinimas prieš darbo pradžią |
| 1.5. Eksploatuoti autokrautuvą pagal reikalavimus. | **Tema. *Autokrautuvo saugus eksploatavimas***   * Darbuotojų sauga ir sveikata, gaisrinė sauga, aplinkosauga * Autokrautuvo naudojimo instrukcija * Krovimo įtaisai ir jų naudojimas * Darbuotojo veiksmai baigus darbą su autokrautuvu |
| 2. Saugiai pakrauti ir iškrauti krovinius autokrautuvu. | 2.1. Suprasti perduodamus žodinius pranešimus ar ženklus rankomis. | **Tema. *Žodiniai pranešimai ir ženklai rankomis*** ***naudojami kraunant krovinius***   * Žodiniai pranešimai * Sutartiniai rankų ženklai |
| 2.2. Įvardyti krovinių rūšis ir įvertinti krovinio svorį. | **Tema. *Krovinių rūšys ir jų svorio įvertinimas***   * Krovinių rūšys, jų savybės * Krovinių svorio nustatymas ir įvertinimas * Svorio nustatymo priemonės |
| 2.3. Apžiūrėti ir parinkti kabinimo ir kėlimo reikmenis. | **Tema.** ***Kabinimo ir kėlimo reikmenų patikrinimas***   * Kabinimo ir kėlimo reikmenų vizualinė apžiūra * Kabinimo ir kėlimo reikmenų techninės būklės nustatymas |
| 2.4. Atlikti kėlimo operacijas (pakrovimo ir iškrovimo darbus) pagal taisykles. | **Tema.** ***Krovinių kėlimo operacijų atlikimas***   * Saugaus krovinių krovimo ir vežimo taisyklės * Saugus autokrautuvo pastatymas darbo vietoje * Krovinio svorio įvertinimas * Krovinio užkabinimas * Krovinio perkėlimas, pakrovimas |
| 2.5. Užtikrinti saugų krovinių krovimą ir sandėliavimą. | **Tema. *Saugus krovinių krovimas ir sandėliavimas***   * Autokrautuvo valdymas atliekant krovinio perkėlimą * Krovinių pakrovimas į transporto priemonę * Krovinių iškrovimas į sandėliavimo vietą * Krovinių sandėliavimas * Krovinių saugojimas lauko aikštelėje * Sandėliavimo vietų tipai * Sandėliavimo vietos paruošimas * Krovinių sandėliavimo schemos   **Tema.** ***Saugus autokrautuvų valdymas atliekant krovinio perkėlimą***   * Krovinio padėtis ir jo svorio centras * Krovinio paėmimas ir nuėmimas * Įmonės eismo tvarka ir taisyklės, judėjimo keliai * Geras matomumas * Stabilumas važiavimo kryptimi ir posūkyje * Autokrautuvo saugus sustabdymas baigus darbą   **Tema. *Specialus autokrautuvo naudojimas***   * Priekabų traukimas * Asmenų vežimas * Darbo platformų kėlimas * Transporto priemonės pakrovimas ir iškrovimas |
| Mokymosi pasiekimų vertinimo kriterijai | Apibūdinti darbuotojų saugos ir sveikatos, gaisrinės saugos, aplinkosaugos reikalavimai. Laikantis autokrauvo naudojimo taisyklių, autokrautuvas paruoštas darbui. Darbo vieta paruošta ir sutvarkyta pagal darbuotojų saugos ir sveikatos, gaisrinius, atliekų tvarkymo reikalavimus. Krovinių perkėlimas, pakrovimas ir sandėliavimas su autokrautuvu atliktas tinkamai ir savarankiškai, laikantis saugos darbe instrukcijų, darbuotojų saugos ir sveikatos reikalavimų. Judėjimo keliais autokrautuvu važiuota laikantis įmonės eismo tvarkos taisyklių. Pagal reikalavimus atlikta autokrautuvo apžiūra prieš pradedant darbą, patikrintas jo veikimas, pašalinti autokrautuvo smulkūs gedimai. Baigus darbą, autokrautuvas pastatytas į laikymo ne darbo metu jam skirtą vietą. Atliekant užduotis naudotos asmeninės apsaugos priemonės. Vartoti tikslūs techniniai ir technologiniai terminai, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos darbuotojų saugos ir sveikatos įstatymas * Valstybinės darbo inspekcijos parengtos metodinės rekomendacijos, atmintinės dėl saugaus krautuvų naudojimo * Darboviečių įrengimo bendrieji nuostatai * Autokrautuvo eksploatavimo dokumentai * Autokrautuvo gamintojo parengti naudotojo vadovai ir instrukcijos * Saugos ir sveikatos apsaugos ženklų naudojimo darbovietėse nuostatai   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Video medžiaga * Saugos ženklai, gaisro gesinimo priemonės, pirmosios pagalbos suteikimo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu ir interneto prieiga, multimedija projektoriumi) mokymo(si) medžiagai pateikti.  Praktinio mokymo klasė (patalpa), aprūpinta asmeninėmis apsaugos priemonėmis, autokrautuvu, autokrautuvo mazgais ir detalėmis (kai nėra galimybės atidengti ir parodyti mokymui naudojamo autokrautuvo pagrindinių mazgų ir detalių), remonto įrankių rinkiniu, krovinių pavyzdžiais, saugos ženklais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) autokrautuvo vairuotojo (ar lygiavertę) kvalifikaciją ir 1 metų autokrautuvo valdymo profesinę patirtį arba transporto ar mechanikos inžinerijos studijų krypties (ar lygiavertį) išsilavinimą ir profesinę patirtį modulio kompetencijas atitinkančioje veiklos srityje. | |